دير تومليلين

دير تومليلين كان دير مسيحي بينيديكتي ف لأطلس لمتوسط حدا أزرو ف لمغريب من 1952 ل 1968. تأسس ف 1952 على يد دوم دينيس مارتن كا فرع ديال دير لبينيديكتي د إن كالكات لي ف فرانصا.

 أصل د سمية 
سمية تومليلين كاتعني ب لأمازيغية "لحجر لبيض" لي مسمي على واحد لعين ديال لحجر د جير جا فوق من دّير ؤ بعيد ب 3 كيلوميطر على أزرو. كلمة تومليلين ولا تيملالين لي لمفرد ديالها تملالت ولا توملليت كاتعني بيض ب لأمازيغية.

 تاريخ 
تصغير|لماليك محمد لخاميس معا لمونسينيور لوفيڤر ف لقصر لملكي د رباط ف غشت 1956.
كيرجع لأصل ديال تأسيس دّير ل 1945، فين تواصل رايس د لباطرونا لفرانصاوي ف دارلبيضا جون أمبيرتي معا رايس د دير د إن كالكات دوم ماري دي فلوريس، ؤ طلب منو يحل فرع ف لمغريب. ؤ لأسباب مختالفة، من بينها مابغاوش يتنافسو معا مشروع طلقو نصارا لمغاربة د صفرو، تعطل دير باش ياخد لقرار بزاف د لعوام. ؤ ف لخر، طلب رايس د لأساقفة د رّباط، لمونسينيور لوفيڤر، رايس دير باش يتلاقا معا زوعاما دينيين ؤ نصارا ف لمغريب. ف أكتوبر 1950، عطا دوم ماري دي فلوريس لموافقة ف لخر من ناحية لمبدأ، ؤ ف يناير 1951 صافط جوج فرايليا بينديكتيين باش يشوفو لوضعية ف لبلاصة. قتارحات لأسقفية تاخد واحد دار نقاهة ديال دراري معا مدراسة مرتابطة بيها كا موقع ل دير جّديد. هاد لملك لي تابع ل لأسقفية كان مكلف بيه فرايلي سميتو با جيرار. والاكين هاد لملك كان عليه دين ب سبعة د لمليون فرنك. ب زيادة على داكشي، كانت دّار ف حالة يرتى لها.

ف هاد لحالة، وهبات مرا هجالة كانت مجوجة ب بيزنيسمان مرفح من مارساي باش تعاون دير ف 1951، ؤ خلصات ديون لي كانو ؤ عطات لكلمة باش تزيد تعاون ب فلوس زايدة. موراها قرر دّير باش يتدار دير مؤقت ف تومليلين. مور تقريبان عاماين ديال لمفاوضات ؤ تخطيط، مشا 20 فرايلي، ب زعامة دوم دينيس مارتن، ؤ ستاقرو ف لباطيمة ف 7 أكتوبر 1952.

ف لوقات صّعيبة لي جات مور ستيقلال د لمغريب، كان دّير بلاصة مهمة كيتلاقاو فيها لمتقفين لمغاربة ؤ بلاصة معروفة كيتجمعو فيها نّصارا ؤ لمسلمين ؤ ليهود. ؤ لقى رّسام تّجريدي جيلالي لغرباوي، لي زار دير أول مرة ف 1957، راحتو تما.

من تومليلين تأسسو ديار خرين بحال د كوبري (بوركينا فاصو) ؤ بواكي (كوط ديڤوار).

ف 2009، تصور ف دير تومليلين لفيلم رجال ؤ ربوبا لي كيهضر على لفرايليا د تيبحيرين لي تقتلو ف لجزاير. تصلح طرف من دير علاود تصوير.

 هنداسة 
جات تومليلين ف لأطلس لمتوسط على علو د 1500 ميطرو، بعيدة ب تقريبان 5 كيلوميطر على أزرو. جا دير ف بلاصة مغطية ب شجر لبلوط. جاو سيلونات د لفرايليا، لكوزينات ؤ ريسطورات ف لباطيمة لكبيرة. باطيمة خرة فيها بلايص د نعاس، مدراسة داخلية ؤ مكتابة. كاين حتا كنيسة صّغيرة ؤ مقبارة ف دّير.

 دورات صيفية دولية 
تصغير|نقاش ف واحد من دورات صيفية (كيبان لوزير عبدالله براهيم ڭالس ع ليمن).
من 1956 ل 1959، تنضمو دورات صيفية دولية ف تومليلين شاركو فيها نصارا ؤ مسلمين ؤ يهود باش يتبادلو لأفكار بيناتهم. ف هاد لوقيتة، خدا دّير دّعم من لماليك د لمغريب محمد لخاميس، لي دار حملة علاود نفيتاح روحي ف لبلاد:
من بين لمتقفين لي شاركو، كاين لوي ماسينيون، لوي ڭاردي، إمانويل ليڤيناس، أ. ر. جيب، ؤ كاين حتا عيالات ؤ سياسيين، بحال فاطمة حصار بنسليمان، أحمد بلافريج، محمد الفاسي، لفقيه محمد بلعربي العلوي، ؤشي فرانصاويين حرار بحال لوي فوجير ؤ ريجيس بلاشير لي ناضلو علاود ستيقلال د لمغريب. لأفكار لولة تجمعو ف كتاب تنشر ف 1956.

 بيبليوڭرافيا 



 مصادر 

تصنيف:أزرو
تصنيف:لمسيحية ف لمغريب
تصنيف:مقالات فيها مصدر و 3000 بايت
تصنيف:إقليم إيفران